Rang lista naj-sveučilišta (27/8/03) - 2003-08-26
Najselektivnija - vojna akademija West Point; u akademskom smislu, najbolje sveučilište - Sveučilište Yale; Sveučilište Colorada u Bou
Školska godina na američkim sveučilištima tek je počela, a sveučilišta su nedavno već dobila svoje ocjene! Riječ je o godišnjoj anketi časopisa , koji ocjenjuje 351 američki koledž odnosno sveučilište – od tisuća koji postoje. Istraživanje pruža studentima i njihovim roditeljima priliku da ustanove koja im akademska ustanova odgovara. Prvih 20 sveučilišta rangirano je u skladu s 63 kategorije – od najselektivnijeg pa do onog na kojem je studentski život najzabavniji. Najselektivnije američko sveučilište u prošloj godini bila je vojna akademija West Point. U akademskom smislu, najbolje je sveučilište Sveučilište Yale. Sa svojim studentim životom najzadovoljniji su studenti Sveučilišta De Paul u Chicagu, dok je Sveučilište Colorada u Boulderu – najbolje mjesto kada je u pitanju zabava studenata, pogotovo tulumarenje. A Marlboro College u Vermontu daje najbolje obrazovanje za školarinu koju ubire – vrlo korisna informacija za sve roditelje koji plaćaju studij svoje djece. Najveći dio informacija o sveučilištima šalju same akademske ustanove. No, kaže Robert Franek, urednik ove publikacije, istraživanje se u velikoj mjeri temelji i na mišljenju mušterija – dakle studenata: "Posjećujemo kampuse, razgovaramo sa studentima, oni ispunjavaju naše upitnike. Ove godine je u anketi sudjelovalo ukupno 106 tisuća studenata – gotovo 300 na svakom sveučilištu. Oni sami - studenti, a ne profesori - su za nas pravi stručnjaci." Upravo je odlično mišljenje studenata pomoglo Sveučilištu Yale da postane u akademskom smislu najviše rangirana visokoškolska ustanova u zemlji. Elizabeth Wilcox, studentica treće godine, smatra da je prvo mjesto više nego zasluženo: "Studirati na Yalu je jedinstveno iskustvo. Predaje vam u pravilu profesor koji je napisao udžbenik iz kojeg učite. Ne samo da su to ljudi koji su prvi u svojoj profesiji, oni su i kao osobe vrlo zanimljivi, njihova predavanja su vrlo dobra. Jedina loša strana je u tome što se je teško odlučiti što zapravo želite studirati – svaka je katedra odlična." Vojna akademija kopnene vojske West Point je najselektivnija visokoškolska ustanova u Americi. Prošle se godine prijavilo 13 tisuća kandidata. Primljeno je tek 10 posto brucoša, njih oko tisuću i tristo. Proces primanja brucoša postao je vrlo kompetitivan, kaže pukovnik Michael Jones: "Od terorističkih napada od 11. rujna 2001., javljaju nam se mladi ljudi drugačije vrste, oni koji su ustanovili da žele pridonijeti nešto svojoj domovini, a i svijetu – umjesto da su isključivo koncentrirani da nešto učine samo za sebe. To je velika promjena." Robert Franek, urednik publikacije , kaže da mu je cilj predstaviti što veći broj sveučilišta, kako bi svatko mogao pronaći nešto za sebe: "Predstavili smo 351 najbolje sveučilište, u skladu s raznim kriterijima. Recimo, inovativni nastavni program. Dobri kolegiji praktične nastave. Sveučilišta na kojima su studenti uistinu zadovoljni svojim akademskim i izvanškolskim životom. Najsretniji sam kad neko sveučilište koje ne spada u tradicionalne elitne ustanove – na kraju dođe do prvog mjesta, ili barem uđe među 20 najboljih. Nakon toga, za to sveučilište saznaju mnogi, i za njega se odluče i oni koji, još nedavno, možda nisu niti čuli za njega." Robert Franek kaže da američki studenti vrlo pažljivo i znalački biraju na koje će sveučilište otići. “Studij ne shvaćaju samo kao akademsko, već i kao životno iskustvo” – kaže urednik . Anketa ove publikacije može biti i poticaj za poboljšanje usluge. Robert Franek navodi primjer sveučilišta čiji su studentski domovi bili uspoređeni sa zatvorima. Sveučilište je ubrzo nakon toga objavilo da će izgraditi nove kompleks studentskih domova.